|  |  |  |  |  |  |  |
| --- | --- | --- | --- | --- | --- | --- |
| **Neptun kód:** | | BTSZIFN401 | | | | |
| **Az óra címe:** | | | **Oktató:** | | **Tárgyfelelős:** | |
| **Összefüggő szakmai gyakorlat**  **Összefüggő szakmai gyakorlatot kísérő szeminárium** | | | **Dr. Kozma Judit** | | **Dr. Kozma Judit, tanszékvezető egyetemi docens** | |
| **Az óra címe angol nyelven:** | | | | | **Az óra időpontja:** | |
| **Practice learning and supervision** | | | | |  | |
| **Az óra tanterv szerinti felhasználhatósága: kötelező, kötelezően választható, szabadon választható (K, KV, SZV):** | | | | | | |
| Kötelező | | | | | | |
| **Az óra típusa:** | **Számonkérés módja** | **Óraszám:** | | **Kreditérték:** | | **Előfeltétel:** |
| gyakorlat | Gyakorlati jegy | 560 munkaóra, melyből a gyakorlatot kísérő szeminárium 15 óra | | 30 | | BTSZIFN107  BTSZIFN205  BTSZIFN302  BTSZIFN109  BTSZIFN210  BTSZIFN211  BTSZIFN306 |
| **A gyakorlat célja** | | | | | | |
| A gyakorlat célja egyrészt annak bizonyítása, hogy a hallgató elsajátította azokat a kompetenciákat, amelyeket a felsőoktatási szakképzés képzési és kimeneti követelményei előírnak a képzés céljaként:  A felsőoktatási szakképzés célja olyan szociális szakemberek képzése, akik szakirányú felsőfokú végzettségű szakemberek irányítása mellett részfeladatok vállalására képesek. A végzettek részt vesznek az alapvető emberi jogokon, a társadalmi igazságosságon alapuló, korszerű szociális munkában. Önismeretet és alapkészségeket szereznek a szociális munka alapértékeinek gyakorlati megvalósításához. Ismerik és használják a szakmában alapvető, releváns információforrásokat és az adminisztrációt. Megfelelő szociológiai, társadalompolitikai, pszichológiai, jogi, pedagógiai ismeretek birtokában képesek diplomás szakember felügyelete mellett az emberek szociális és mentális problémáit kezelni. Képesek az érintettekkel és egyéb szakemberekkel együttműködésben fejlesztő-segítő beavatkozásra, közösségi aktivitás generálására, helyi társadalom szerepvállalásának elősegítésére, különböző társadalmi csoportok együttműködésének „facilitálására”.  **A képzésben elsajátítandó kompetenciák**  a) *megszerezhető tudás, ismeret, tapasztalat szociális munka szakirányon:*   * a szociális munka részfeladatainak vállalásához szükséges társadalomismereti, pszichológiai, szociálpolitikai, jogi, igazgatási és pedagógiai felkészültség; * a szociális ágazatban működő civil, nonprofit és egyházi szektor szervezeteinek, működésének és jellemzőinek ismerete; * a különböző társadalmi csoportok (pl. vallási, etnikai) kultúrájához kapcsolódó ismeretek; * tájékozottság az alapvető emberi szükségletek, a szociális problémák és az ezekkel összefüggő társadalmi jelenségek területén; * a szolgáltatást igénybe vevők problémái iránti érzékenység, a szocializációs, életvezetési és mentálhigiénés nehézséggel küzdők támogatása; * tájékozottság a szociális munka adminisztrációjában; * felkészültség olyan információk gyűjtésében és adminisztratív úton történő feldolgozásában, amelyek a szociális alapszolgáltatásban, a szakellátásban, és más, hivatali szociális adminisztrációban részfeladatként jelen vannak; * jártasság a korszerű informatikai technikákban; * felkészültség a szociális munka alapkészségeinek alkalmazásában (önismeret, kapcsolatteremtés, kommunikáció, empátia); * felkészültség a személyközi viszonyokban általánosan elfogadott normák, szabályok valamint a Szociális munka Etikai kódexében megfogalmazottak alkalmazására;   *b) jártasság, képesség:*   * szociális szolgáltatásokat nyújtó illetve azokkal kapcsolatban álló intézményekben a szociális munka részfeladatainak ellátására; * szociális területeken megjelenő adminisztratív feladatok végzésére; * fejlesztésekben, innovációban folytatott adminisztratív tevékenységekre; * intézményi, valamint egyéni, családi, csoportos és közösségi munkában szervezési, megvalósítási részfeladatok ellátására.   ***Az összefüggő gyakorlat időtartama 560 óra, 14 hét. A gyakorlati időbe beszámítódnak a fizetett munkaszüneti napok és a Gyakorlat előkészítő és feldolgozó szeminárium, melyre április 23-án kerül sor!***  **A terepgyakorlaton közreműködők feladatai**  **Terepintézmény**  Az intézmény megfelelő végzettségű és felkészült tereptanárt jelöl ki.  Biztosítja a gyakorlathoz szükséges tárgyi és egyéb feltételeket, segíti a gyakornokot, hogy megismerhesse az intézmény struktúráját, szervezeti egységeit, az ott dolgozó szociális szakemberek feladatait, mindennapi munkáját. Hozzájárul, hogy a hallgató betekinthessen a szükséges dokumentációkba. Lehetőséget ad arra, hogy a hallgató részt vegyen az intézmény munkaértekezletein, és amennyiben van, az esetmegbeszélő találkozókon, esetleg szupervízión is. Elősegíti az intézmény ellátási területének, a terület szociális jellemzőinek, az intézmény és a társintézmények kapcsolatának, együttműködésének a megismerését. Lehetővé teszi, hogy a hallgató bekapcsolódjon a kliensekkel való munkafolyamatokba, önállóan részfeladatokat oldjon meg a tereptanár irányítása és ellenőrzése alatt. Munkájáról a hallgató gyakorlati naplóval ad számot.  **Tereptanár**  Tereptanár lehet az a felsőfokú szociális végzettséggel rendelkező szakember, aki:  egyrészt   * Az adott szociális intézményben dolgozik, * szociális munkát végez **közvetlen klienskapcsolatban**, * legalább 2 éves szakmai gyakorlattal rendelkezik, * kapcsolatot tart a gyakorlat szakmai vezetőjével, * munkahelye, munkatársai támogatják abban, hogy tereptanári feladatokat vállaljon,   másrészt vállalja:   * a gyakorlathoz szükséges feltételek optimális biztosítását, * a hallgató terepen történő tanulásának segítését, * a hallgató munkájának szakmai vezetését, * már a gyakorlat elején a távollétében őt helyettesítő kolléga megnevezését, * a terepmunka értékelését.     A tereptanár és a szakmai vezető megosztják a felelősséget a hallgató tanulásának folyamatáért, együttesen segítik elő az elméleti és gyakorlati ismeretek megfelelő szintű integrációját, ennek érdekében szükség szerint kapcsolatot tartanak egymással.  A tereptanár felelősséget vállal a gyakorlat megtervezéséért, megszervezéséért, levezetéséért, elemzéséért és értékeléséért. Ebbe az alábbiak tartoznak:   * a ***“A szociális asszisztens gyakorlatra jelentkezés”*** lap kitöltése és aláírása, * a ***"Tanulmányi Megállapodás*"** hallgatóval történő közös elkészítése, * a konkrét hallgató tudásának és készségszintjének megfelelő munkatevékenységek kiválasztása, * egyéni konzultációs lehetőség biztosítása a hallgató számára - heti rendszerességgel, * a hallgató féléves írásos feladatai közül a terepgyakorlatot záró összefoglaló dolgozatot elolvassa, láttamozza, ha vannak észrevételei, azt **külön** lapon rögzíti, * szükség szerinti konzultáció a szakmai vezetővel, * a gyakorlat befejezésekor, a hallgatóval való közös értékelést követően a tereptanár –   az írásos minősítés részeként – **ötfokozatú skálán értékeli** a hallgató gyakorlatát. Ez lesz a terepgyakorlat érdemjegye.  (A részletes írásbeli értékelés javasolt szempontjai a ***Terepgyakorlat értékelése*** dokumentumban található.)  **A Hallgató feladatai és felelőssége:**  A hallgató és a tereptanár együttesen felelős a gyakorlat elején megkötendő *"Tanulmányi megállapodás"* elkészítéséért, s azon körülmények biztosításáért, melyek mind a tanuláshoz, mind a hallgató kompetenciájának bizonyításához szükségesek. A terv végrehajtása közben nehézségekbe ütköző hallgatónak rövid időn belül tudatnia kell ezt tereptanárával és a szemináriumvezetővel, annak érdekében, hogy gyors segítséget kaphasson nehézségei leküzdéséhez.   * A hallgató a gyakorlat ideje alatt alkalmazkodik az intézmény munkarendjéhez, és a tereptanárral megbeszélt munkarendben végzi a terepgyakorlatát. Ez az idő lehetőleg a tereptanár beosztásával egyező időben legyen. A hallgató akkor sem hiányozhat, ha egyéni tanrend engedéllyel rendelkezik, vagy párhuzamosan más képzésben is részt vesz. Ha már munkaviszonya van a hallgatónak, kötelessége, hogy a gyakorlat időtartamára megoldást találjon munkahelyi elfoglaltságának esetleges időbeli átrendezésére a gyakorlat sikeres teljesítése érdekében. * A hallgató részt vesz a Tanulmányi megállapodásban rögzített tereptanári konzultáción, az intézményi team/stáb munkaértekezleteken, esetmegbeszélésen, /szupervízión/ és egyéb szakmai megbeszéléseken. * Hiányzás csak orvosilag indokolt és igazolt esetben lehetséges. Ha a hallgatót egészségi állapota akadályozza a gyakorlóhelyen való megjelenésben, azt minden esetben köteles mind a tereptanár, mind a szemináriumvezető felé jelezni. A hiányzás nem haladhatja meg a **két hetet**. Amennyiben meghaladja, a gyakorlatot a kiesett idővel meg kell hosszabbítani. Hosszantartó betegség esetén a tanszék engedélyezheti a gyakorlat pótlását. * A hallgató alkalmazkodik a fogadó intézmény stratégiai és gyakorlati célkitűzéseihez, ami nem jelenti azt, hogy jobbító szándékú javaslatait az adott körülmények között a megfelelő formában ne tehetné meg. * A hallgató „A Szociális Munka Etikai Kódex” előírásait a gyakorlat során mindenkor betartja. (<http://www.3sz.hu/bm/Munkacsoportjaink/Etikai+Kollegium/Kodex> )   **Az Egyetem felelőssége és feladatai:**  A 230/2012(VIII.28) Kr. 15.§-a értelmében az egyetem együttműködési megállapodást köt a terepintézményekkel a szakmai gyakorlat kereteiről és a feladatmegosztásáról.  A Szociális Munka Tanszék vállalja, hogy   * a szakmai vezető közreműködésével rendszeres munkakapcsolatot tart a gyakorlóhellyel, a szakmai gyakorlat képzési terve szerint felkészíti a hallgatókat; * a gyakornok képzési igényeit figyelembe vevő, a képzés célkitűzéseivel összhangban szempontokat ad a szakmai gyakorlóhelynek és az ott dolgozó tereptanárnak a közösen elkészítendő gyakorlati képzési programhoz, a gyakorlat megvalósításához; * szempontokat ad a gyakornokok szakmai készségeinek és gyakorlati kompetenciájának értékeléséhez.   **A gyakorlat szakmai vezetőjének felelőssége és feladatai:**  A szakmai vezető feladata elsősorban a gyakorlat általános kereteinek megteremtése, ezen belül is az alábbiak:   1. A jelentkezési lapok szerint a terephely elfogadása vagy kellő indoklással alátámasztott elutasítása. 2. A gyakorlatok előkészítése: a hallgatók tájékoztatása a gyakorlat céljairól, feltételeiről stb.; számukra a jelen összefoglaló eljuttatása. 3. A tereptanárok felkérése és felkészítése. 4. Biztosítja a terephely, illetve a tereptanár számára a képzés tantervét, valamint a gyakorlati képzésre vonatkozó dokumentumokat, valamint az aktuális változásokról történő tájékoztatást. 5. A gyakorlathoz kapcsolódó tereptanári megbeszélések szervezése. 6. Problémás helyzetekben közös megbeszélések szervezése, lebonyolítása. 7. A szakmai vezető vezeti a terepgyakorlat előkészítő és feldolgozó szemináriumot, amelynek célja, hogy segítse a gyakorlat tapasztalatainak feldolgozását, támogassa a hallgatót az önmagára és a gyakorlati munkára vonatkozó reflexióiban.  * A szemináriumi munka keretében segíti a hallgatót a szolgáltatástípushoz kapcsolódó szakirodalmak feltérképezésében és feldolgozásában. | | | | | | |
| **A gyakorlat során teljesítendő feladatok, a gyakorlat menete:** | | | | | | |
| A külső gyakorlóhelyen gyakorló hallgatók feladata:  560 óra szociális asszisztensként, tereptanári irányítás és ellenőrzés mellett végzett munka. A  A gyakorlat során a hallgatónak olyan kisegítő, adminisztratív, szervezési tevékenységeket kell végeznie, amelyeket egy szociális asszisztens az adott intézményben és beosztásban végez.  A hallgató a tevékenységéről naplót ír, melynek részei a következők:   1. Az intézmény    * missziója,    * törvényi szabályozása,    * a szolgált népesség sajátosságai,    * szolgáltatások, a szolgáltatások megfelelése a szolgált népesség szükségleteinek,    * az intézmény tárgyi és humán erőforrásai,    * az intézmény kapcsolatai, helye a helyi szolgáltató rendszerben    * az intézmény története, kultúrája (a kliensekkel való kapcsolatok sajátosságai, belső viszonyok: felépítés, munkatársi kapcsolatok, vezetés, a konfliktusok megoldásának módja, ahogy beszélnek az ügyekről, stb.)    * a szolgáltatások megfelelő végzéséhez szükséges szakirodalom ismertetése, előírásszerű címleírásokkal (a szakdolgozat előírásaiban szerepel a hivatkozások és címleírások megfelelő formája) 2. A hallgató önértékelése a korábbi gyakorlatok alapján: milyen személyiségvonások, kompetenciák az erősségei és miben szeretne a gyakorlat során fejlődni. 3. A napi munka reflektív, azaz a tapasztalatok leírását és értelmezését is tartalmazó, naplószerű leírása. 4. A különböző tevékenységek összefoglaló leírása, melyhez a hallgatónak fel kell használnia mindazokat az ismereteket és készségeket, melyeket a képzés első három félévében szerzett vagy a gyakorlat során ismer meg. Ezekre a dokumentumokra vagy szakirodalmakra a szabályoknak megfelelően hivatkoznia kell, és a vonatkozó részt az egyes témákhoz csatolnia kell, ha rövidebb a szöveg, idézet, ha nagyon hosszú (mert például törvény), akkor link formájában.   Példák:  Az irodalmak egy része megtalálható az intézeti honlapon IRODALOM A GYAKORLATHOZ cím alatt: <http://szociologiaszak.uni-miskolc.hu/segedanyagok.htm> vagy címeik a tantárgyi tematikákban  *Az intézmény környezetének leírása*  Irodalom:   * Lásd a szociológiai és társadalomismereti tárgyak tematikáiban, ill. előadás-jegyzeteiben!   *Családsegítő szolgáltatás*  Irodalom (megfelelő részek!):   * A családsegítés szakmai szabályai – , <http://szociologiaszak.uni-miskolc.hu/kapott_anyag/csaladsegites.pdf> * Családsegítő szolgáltatások - Tematikus szöveggyűjtemény a nemzetközi irodalomból. <http://szociologiaszak.uni-miskolc.hu/kapott_anyag/KJszakdolgozat.pdf> * Továbbá: lásd a Szociális munka gyermekes családokkal, ill. a Családszociológia c., és más, pl. pszichológiai tárgyaknál!   *Gyermekjóléti szolgálat*  Irodalom (megfelelő részek!):   * Gyermekjóléti szolgáltatások szakmai szabályai (honlapon) * Gyermekvédelmi szakellátások szakmai szabályai (honlapon) * Tematikus szöveggyűjtemény (honlapon) * Veszélyeztetettség Tanulmány (honlapon) * Továbbá: lásd a Szociális munka gyermekes családokkal, a Fejlődéspszichológia, (Családszociológia), Szociálpolitika és más tárgyaknál!   *Szegény kliensekkel végzett munka*   * Kozma Judit: A szegénység pszichológiai vonatkozásai. *Esély, 2003/2,* 15-30. (Így néz ki egy folyóiratban megjelent tanulmány címleírása! A másféle tanulmányok, könyvek címleírásának mintáit megtaláljátok az Esélyben: [www.esely.org](http://www.esely.org) ) * Szociológiai irodalom: szegénység, depriváció * Szociálpolitikai irodalom: szegénység, segélyezés, stb. * Szociális jog: segélyezés, stb. * Egészségügyi tárgyak   *Idősellátás*  Irodalom:   * Idősellátási sztenderdek (honlapon) * Módszertani ajánlás (honlapon) * Tematikus szöveggyűjtemény (honlapon) * Lásd a Szociális munka idősekkel c. tárgynál!   **Az összefoglaló** minimum 1 íves (40000 leütés, 22 oldal, Times New Roman 12-es betűnagyság, 1,5-es sortávolság). Az összefoglaló része a képzést záró portfoliónak!   1. Záró önértékelés: valamennyi korábbi gyakorlat és az azokhoz fűzött nyitó és záró önértékelés áttekintése, továbbá a különböző tanulási tapasztalatok (gyakorló helyen végzett tevékenységek) és az azok során elsajátított/gyakorolt kompetenciák táblázatos leírása. A kompetenciák egyrészt e tematika elején **A képzésben elsajátítandó kompetenciák** cím alatt, másrészt az egyes tantárgyak, ill. gyakorlatok tematikáiban találhatóak. A záró önértékelés is a záró portfolió része! A záró önértékelést érdemes azzal zárni, hogy a szociális ellátás mely területén szeretne a hallgató elhelyezkedni, és miért pont azt a területet választja. 2. A tereptanár értékelése – Az összes gyakorlatról szóló értékelés a záró portfolió része! 3. A gyakorlat elvégzéséről szóló igazolás   **A gyakorlat időtartama: 2015. január 26 – május 1.**  **A gyakorlathoz kötődő dokumentumok, illetve a portfolió leadási határideje: 2015. május 6.** | | | | | | |
| **A terepgyakorlat előkészítő és feldolgozó szeminárium programja:** | | | | | | |
| 2015. január 21. 10.00-14.00 óra  A gyakorlat előkészítése: a célok és feladatok megbeszélése  Célok:   * a gyakorlat céljainak megértése * a feladatok és értékelési szempontok tisztázása * a képzést záró portfolió elkészítéséhez kapcsolódó információk   2015. április 23. 10.00-14.00  Célok:   * A gyakorlat zárása * a portfolió készítés tapasztalatainak megbeszélése | | | | | | |
| **A gyakorlat értékelése:** | | | | | | |
| A terepgyakorlat értékelését annak teljesítése és a kapcsolódó dokumentáció leadása után a tereptanári értékelőlap és a terepnapló alapján a terepgyakorlat szakmai vezetője végzi.  A hallgatói teljesítmény értékelésének alapját a fent ismertetett képzési és kimeneti követelmények jelentik. Természetesen az egyes munkakörökben a fent ismertetett kompetenciák eltérő jelentőséggel bírnak. | | | | | | |
| **Fontosabb kötelező irodalom jegyzéke:** | | | | | | |
| Lásd: a szociális munka tantárgyainál. | | | | | | |
| **Fontosabb ajánlott irodalom jegyzéke:** | | | | | | |
| Lásd: a szociális munka tantárgyainál. | | | | | | |
| **Tantárgyfelelős intézet:** | | | | | | |
| BTK Szociológiai Intézet | | | | | | |
| **Egyéb tudnivalók:** | | | | | | |
| **Az gyakorlat szakmai vezetője dr. Kozma Judit** elérhetősége: [judit.kozma54@gmail.com](mailto:judit.kozma54@gmail.com), +36 20 4656497  Terepajánlatok: <http://szociologiaszak.uni-miskolc.hu/segedanyagok.htm>  A hallgatók igénybe vehetnek **egyéni szupervíziót** előre bejelentkezés után pénteken a szakmai vezető fogadóóráján személyesen, vagy más napokon skype-on (jkozma1), telefonon (vonalas telefonon tudok beszélni ingyen 1 órán keresztül). Bejelentkezés a fenti mobilszámon. | | | | | | |